Gulbenes viduslaiku pils
Gulbenes viduslaiku pils (vācu: Schloss Schwanenburg) bija Rīgas arhibīskapijas pils 14.-16. gadsimtā Krustalīces upītes ielokā tagadējā Brīvības ielā 13 Gulbenes pilsētā. Pēc nopostīšanas Livonijas kara laikā 1577. gadā to vairs neatjaunoja. 1838. — 1843. gadā uz pilsdrupām uzcēla Gulbenes evaņģēliski luterisko baznīcu. Vecgulbenes muižas īpašnieki uzbūvēja divas kungu mājas, kas tiek dēvētas par Balto pili un Sarkano pili.